CELEX: 32008R0697
Language: da
Date: 2008-07-23 00:00:00
Title: Kommissionens forordning (EF) nr. 697/2008 af 23. juli 2008 om ændring af Rådets forordning (EF) nr. 40/2008 for så vidt angår fangstbegrænsninger for tobis i ICES-afsnit III a og EF-farvande i ICES-afsnit II a og ICES-underområde IV

24.7.2008   
            
            
               DA
            
            
               Den Europæiske Unions Tidende
            
            
               L 195/9
            
         
      KOMMISSIONENS FORORDNING (EF) Nr. 697/2008
   af 23. juli 2008
   om ændring af Rådets forordning (EF) nr. 40/2008 for så vidt angår fangstbegrænsninger for tobis i ICES-afsnit III a og EF-farvande i ICES-afsnit II a og ICES-underområde IV
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 40/2008 af 16. januar 2008 om fastsættelse for 2008 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), særlig artikel 5, stk. 3, og
   ud fra følgende betragtninger:
   
               (1)
            
            
               Der er i bilag IA til forordning (EF) nr. 40/2008 midlertidigt fastsat fangstbegrænsninger for tobis i ICES-afsnit III a og i EF-farvande i ICES-afsnit II a og ICES-underområde IV.
            
         
               (2)
            
            
               Ifølge punkt 6 i bilag IID til forordning (EF) nr. 40/2008 skal Kommissionen revurdere den samlede tilladte fangstmængde (TAC) og kvoter for tobis i de pågældende områder for 2008 på grundlag af rådgivning fra Det Internationale Havundersøgelsesråd (ICES) og Den Videnskabelige, Tekniske og Økonomiske Komité for Fiskeri (STECF).
            
         
               (3)
            
            
               TAC'en bør fastsættes efter formlen i punkt 6 i bilag IID til forordning (EF) nr. 40/2008. Efter formlen udgør TAC'en 470 000 tons.
            
         
               (4)
            
            
               Ifølge punkt 7 i bilag IID til forordning (EF) nr. 40/2008 bør TAC'en ikke overstige 400 000 tons.
            
         
               (5)
            
            
               For så vidt angår den ikke-tildelte kvote for denne TAC tildeles den fiskeriindsats, der er godkendt i forsøgsfiskeriet vedrørende forekomsten af tobis i 2008, de medlemsstater, hvis fartøjer kan dokumentere at have deltaget i fiskeriet i dette område i årene 2002-2006, hvilket giver en andel af fiskeriindsatsen på 96 % til Sverige og en andel på 4 % til Tyskland, jf. punkt 5 i bilag IID til forordning (EF) nr. 40/2008. Fordelingsnøglen for den ikke-tildelte kvote for denne TAC bør fastsættes på basis af nævnte fiskeriindsatstildeling.
            
         
               (6)
            
            
               Tobis er en nordsøbestand, der deles med Norge, men som for øjeblikket ikke forvaltes i fællesskab. Foranstaltningerne i denne forordning bør være i overensstemmelse med samråd med Norge, jf. bestemmelserne i det godkendte referat af konklusionerne fra fiskerikonsultationerne mellem Europa-Kommissionen og Norge den 26. november 2007. Derfor bør Fællesskabets andel af den del af TAC'en, der må fanges i ICES-afsnit II a og ICES-underområde IV, fastsættes til 90 % af 400 000 tons.
            
         
               (7)
            
            
               Bilag IA til forordning (EF) nr. 40/2008 bør derfor ændres i overensstemmelse hermed —
            
         UDSTEDT FØLGENDE FORORDNING:
   Artikel 1
   Bilag IA til forordning (EF) nr. 40/2008 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. juli 2008.
      
         
            På Kommissionens vegne
         
         Joe BORG
         
         
            Medlem af Kommissionen
         
      
   
   
      (1)  EUT L 19 af 23.1.2008, s. 1. Senest ændret ved Kommissionens forordning (EF) nr. 641/2008 (EUT L 178 af 5.7.2008, s. 17).
   
      BILAG
      I bilag IA til forordning (EF) nr. 40/2008 foretages følgende ændringer:
      Afsnittet om tobis i ICES-afsnit III a og EF-farvande i ICES-afsnit II a og ICES-underområde IV affattes således:
      
         
                     
                                 »Art
                              
                              
                                 :
                              
                              
                                 Tobis
                                 
                                    Ammodytidae
                                 
                              
                           
                  
                     
                                 Zone
                              
                              
                                 :
                              
                              
                                 III a, EF-farvande i II a og IV (1)
                                 
                                 SAN/2A3A4
                              
                           
               
                     Danmark
                  
                  
                     335 087 (2)
                     
                  
                  
                     
                        Analytisk TAC.
                     
                     
                        Artikel 3 i forordning (EF) nr. 847/96 anvendes ikke.
                     
                     
                        Artikel 4 i forordning (EF) nr. 847/96 anvendes ikke.
                     
                     
                        Artikel 5, stk. 2, i forordning (EF) nr. 847/96 anvendes.
                     
                  
               
                     Tyskland
                  
                  
                     513 (3)
                     
                  
               
                     Sverige
                  
                  
                     12 304 (4)
                     
                  
               
                     Det Forenede Kongerige
                  
                  
                     7 324 (5)
                     
                  
               
                     EF
                  
                  
                     355 228 (6)
                     
                  
               
                     Norge
                  
                  
                     20 000 (7)
                     
                  
               
                     TAC
                  
                  
                     Ikke relevant
                  
               
      
         (1)  Undtagen farvande inden for 6 sømil fra Det Forenede Kongeriges basislinjer ved Shetlandsøerne, Fair Isle og Foula.
      
         (2)  Hvoraf højst 320 722 tons må fanges i EF-farvande i ICES-afsnit II a og ICES-underområde IV. De resterende 14 365 tons må kun fanges i i EF-farvande i ICES-afsnit III a (SAN/*03A).
      
         (3)  Hvoraf højst 491 tons må fanges i EF-farvande i ICES-afsnit II a og ICES-underområde IV. De resterende 22 tons må kun fanges i EF-farvande i ICES-afsnit III a (SAN/*03A).
      
         (4)  Hvoraf højst 11 777 tons må fanges i EF-farvande i ICES-afsnit II a og ICES-underområde IV. De resterende 527 tons må kun fanges i EF-farvande i ICES-afsnit III a (SAN/*03A).
      
         (5)  Hvoraf højst 7 010 tons må fanges i EF-farvande i ICES-afsnit II a og ICES-underområde IV. De resterende 314 tons må kun fanges i EF-farvande i ICES-afsnit III a (SAN/*03A).
      
         (6)  Hvoraf højst 340 000 tons må fanges i EF-farvande i ICES-afsnit II a og ICES-underområde IV. De resterende 15 228 tons må kun fanges i EF-farvande i ICES-afsnit III a (SAN/*03A).
      
         (7)  Skal fanges i ICES-underområde IV.«